નવી દિલ્હી : લોકસભાની ચૂંટણી આડે હવે વધારે સમય નથી ત્યારે તમામ મોટા અને ક્ષેત્રીય પક્ષો પોત પોતાની અંતિમ વ્યુહરચના તૈયાર કરવામાં લાગી ગયા છે. વડાપ્રધાન નરેન્દ્ર મોદીના નેતૃત્વમાં ભાજપ સરકારને સત્તા પરથી દુર કરવા માટે એકબાજુ પશ્ચિમ બંગાળના મુખ્યપ્રધાન મમતા બેનર્જી પ્રયાસ કરી રહ્યા છે. મમતા દ્વારા વિરોધ પક્ષોને એક કરવાના પ્રયાસ કરવામાં આવી રહ્યા છે. હવે તેમના માર્ગ પર આંધ્રપ્રદેશના મુખ્યપ્રધાન અને ટીડીપીના નેતા ચન્દ્રબાબુ નાયડુ પણ ચાલી રહ્યા છે. મોદી સરકારને સત્તામાંથી દુર કરવા વિપક્ષી એકતાના પ્રયાસ તમામ ક્ષેત્રીય પક્ષો દ્વારા પણ કરવામાં આવી રહ્યા છે.